《赋双溪阁用蔡君谟诗声字韵》
宋代·刘子翚

雄观今古快幽情，突兀层楼出市甍。
二水交流何处尽，孤舟不见乱山横。
丹炉寂寞仙游远，剑气萧条和恨盈。
向晚移樽话流落，可堪时听鼓鼙声。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。